open-index/open-wikipedia-markdown huggingface dataset:
కే.వి. చలం

*చలం* పేరుతో ఇతర వ్యాసాలున్నాయి. అయోమయ నివృత్తి పేజీ **[[చలం]]** చూడండి.

right|thumb|150px|హాస్యనటుడు కె.వి.చలం
మద్రాసు తెలుగు యాసను పట్టుకుని హాస్యం కలిపి ప్రాచుర్యం కల్పించి నవ్వించిన హాస్యనటుడు **కె.వి.చలం**. మామూలుగా అతను సరదాగా ఆ మాటలు మాట్లాడుతూ జోక్స్‌ చెప్పేవాడు. అల్లూరి సీతారామరాజు (1974) చిత్రంలోని పిళ్లే పాత్ర ఆ తెలుగులోనే మాట్లాడుతుంది. కె.వి.చలం ఆ పాత్ర ధరించి, ఆ భాష మాట్లాడ్డంలో గట్టివాడనిపించుకుని పేరు తెచ్చుకున్నాడు. అలాగే శివరంజని (78) సినిమాలోనూ చిత్రనిర్మాత పాత్రలో బాగా నవ్వించాడు. ఆ మాటలతో ఆ సినిమాలో " మీ అమ్మావాడు నాకోసం కని ఉంటాడు" అనే పాట కూడా వుంది. (యాసతోనూ ఆ భాషలోనూ పాడింది బాలసుబ్రహ్మణ్యం) చాలా అలరించింది.

## జీవిత విశేషాలు
కె.వి.చలం తూర్పుగోదావరి జిల్లా, ఉండ్రాజవరం మండలం, చివటం గ్రామంలో జన్మించాడు.

## సినీ జీవితం
చలం ముందు చిన్న చిన్న వేషాలు వేసినా, మొదటి నుండి హాస్యనటుడు కాడు. చిన్నప్పుడే కొంత నాటకానుభవం ఉంది. వ్యాపారరీత్యా మద్రాసు వచ్చాడు. మద్రాసు వచ్చిన తరువాత సినిమాల మీద మోజు పెంచుకున్నాడు. మద్రాసులో కూడా చిన్న చిన్న నాటకాల్లో వేశాడు. డాక్టర్‌ రాజారావు గారి బృందంలో నటించాడు. ఇంకొకరి ‘యాస’లో మాట్లాడ్డం సరదా ఉండేది. దాని కోసం చాలా సాధన చేసేవాడు. చలం విచిత్రమైన యాసలలో మాట్లాడటం చూసి హాస్య పాత్రలు ఇచ్చారు.

### పేరు తెచ్చిన సినిమాలు
విజయావారి హరిశ్చంద్ర (1965)లో  చిన్న వేషంలో కనిపించడంతో సినిమా ప్రవేశం జరిగినా, తేనె మనసులు (1965)తో బాగా తెలిశాడు. అందులో ఇంగ్లీషును తెలుగులా మాట్లాడే మేనేజరు వేషం వేసి "*కమ్ము హియరూ, వాడ్డూయూ వాంటూ"* అని చెప్పిన సంభాషణలకు చక్కటి నవ్వు వచ్చింది. అలాగే అతను బందిపోటు దొంగలు (1968) లో కూడా ‘మిస్టర్‌ అమెరికా’ అనే పాత్ర ధరించాడు. వచ్చీరాని తెలుగులో, ఇంగ్లీషు కలుపుతూ మాట్లాడే ఈ పాత్ర కూడా అతనికి రాణింపు తెచ్చింది. అక్కడి నుంచి కె.వి.చలం కమేడియన్‌గా మారి, వందకు పైగా చిత్రాల్లో హాస్య పాత్రలు ధరించాడు. కన్నెమనసులు (1966), స్త్రీ జన్మ (1967), నేనంటే నేనే (1968), మరపురాని కథ, 
మనుషులు మారాలి, ప్రేమకానుక, భలే రంగడు (1969), పెద్దక్కయ్య (1970), వంటి చిత్రాల్లో హాస్యం మిళాయించిన పాత్రలు చేసి పేరు తెచ్చుకున్నాడు.దాసరి చిత్రం చిల్లరకొట్టు చిట్టెమ్మలో పాత్ర కె.వి.చలానికి మంచి పేరు తెచ్చింది.ఈయన కుమార్తె 'దేవి' కొన్ని చిత్రాల్లో నటించింది.

### శైలి
చలం హాస్యం అనగానే అతిగా చేసేవాడు కాదు. ముఖ్యంగా సంభాషణ చెప్పడంలో తమాషా చేసేవాడు. భాషేమిటో తెలియనీయకుండా, చైనా, రష్యాలు, మలయాళం, బెంగాలీ మాట్లాడేవాడు. ఆ భాష వరసా, తీరూ అంతా సహజంగా వుండడంతో అతనికి ఆ భాష వచ్చుననే అంతా అనుకునేవాళ్లు. అతని కృషి అంతా అందులోనే. ఆ భాషలతో కాకపోయినా, మామూలు హాస్యపాత్రలు కూడా నటించాడు.

## మరణం
సరదాగా మాట్లాడుతూ, తానూ నవ్వుతూ, అందర్నీ నవ్విస్తూ తిరిగిన కె. వి. చలం- దుర్మరణం పొంది అందర్నీ దిగ్భ్రాంతుల్ని చేశాడు! రాత్రివేళ, రైలుపట్టాలు దాటుతూ ఎలక్ట్రిక్‌ ట్రెయిన్‌ కింద పడి చలం ప్రాణాలు పోగొట్టుకున్న విషయం తెల్లారేసరికి విని, సినిమారంగం నివ్వెరపోయింది. అతని అకాలమరణానికి ఎంతగానీ బాధపడింది. అతని అంతిమయాత్ర చాలా గొప్పవాడికి జరిగినంత ఘనంగా జరిగింది. దాసరి నారాయణరావు పూనుకొని, ఘనమైన వీడ్కోలు జరిపించి, అతని కుటుంబాన్ని ఆదుకున్నారు.

## వనరులు
* http://www.telugupeople.com/

## బయటి లింకులు
* 

వర్గం:తెలుగు సినిమా నటులు
వర్గం:తెలుగు సినిమా హాస్యనటులు
వర్గం:జన్మస్థలం తెలియని వ్యక్తులు
మనుషులు మారాలి

**మనుషులు మారాలి** చిత్రం 1969 అక్టోబర్ 2 వ తేదీన విడుదల . వీరమాచనేని మధుసూదనరావు దర్శకత్వంలో, శోభన్ బాబు, శారద , కాంచన, గుమ్మడి, హరనాథ్,నాగభూషణం మున్నగు వారు నటించిన ఈ చిత్రానికి సంగీతం కె వి మహదేవన్ సమకూర్చారు. 

## తారాగణం

* శోభన్ బాబు_సూర్యం 
* శారద_విజయ
* కాంచన _విమల
* హరనాథ్_శేషగిరి 
* గుమ్మడి వెంకటేశ్వరరావు_ సత్యనారాయణ 
* నాగభూషణం_లక్ష్మీపతి 
* రావికొండలరావు_ లాయర్ సర్వమంగళం 
* నిర్మలమ్మ_ సూర్యం తల్లి 
* కృష్ణంరాజు . 

## సాంకేతిక వర్గం

* దర్శకుడు: వీరమాచనేని మధుసూధనరావు 
* సంగీతం: కె వి మహదేవన్ 
* రచన: గీత రచయితలు: శ్రీరంగం శ్రీనివాసరావు, ఆరుద్ర, సింగిరెడ్డి నారాయణరెడ్డి 
* గాయనీ గాయకులు: శ్రీపతి పండితారాధ్యుల బాలసుబ్రహ్మణ్యం, పిఠాపురం నాగేశ్వరరావు, ఘంటసాల వెంకటేశ్వరరావు, మాధవపెద్ది సత్యం, పులపాక సుశీల, బొడ్డుపల్లి బాల వసంత, పి.లీల 
* నిర్మాత: ఎస్.ఎస్.బాలన్ 
* నిర్మాణ సంస్థ: జెమిని సమర్పణ 
* విడుదల:02:10:1969.

## పాటలు

* అమ్మా అమ్మా కనుమూశావా .. మోసం ద్వేషం నిండిన లోకం - ఘంటసాల - రచన: శ్రీశ్రీ 
* చీకటిలో కారు చీకటిలో కాలమనే కడలిలో శోకమనే పడవలో - ఘంటసాల - రచన: శ్రీశ్రీ 
* మారాలి మారాలి మనుషుల నడవడి మారాలి తరతరాలుగా - ఎస్.పి.బాలు, పి.సుశీల , రచన: శ్రీ శ్రీ 
* సత్యమే దైవమని అహింసయే పవిత్ర ధర్మమని (పద్యం) - ఘంటసాల - రచన: శ్రీశ్రీ 
* అరుణ పతాకం ఎగిరింది , పిఠాపురం, మాధవపెద్ది , రచన: శ్రీ శ్రీ 
* హాలిడే హాలిడే జాలిడే , ఎస్ పి బాలసుబ్రహ్మణ్యం, వసంత బృందం, రచన: సి నారాయణ రెడ్డి 
* భూమాత ఈనాడు పులకించేను, పి సుశీల, పి.లీల , రచన: ఆరుద్ర.

## మూలాలు

* ఘంటసాల గళామృతము బ్లాగు - కొల్లూరి భాస్కరరావు, ఘంటసాల సంగీత కళాశాల, హైదరాబాద్ - (చల్లా సుబ్బారాయుడు సంకలనం ఆధారంగా)
* డి.వి.వి.ఎస్.నారాయణ సంకలనం చేసిన మధుర గాయని పి.సుశీల మధుర గీతాలు, జె.పి.పబ్లికేషన్స్, విజయవాడ, 2007. 
* సి.హెచ్.రామారావు: ఘంటసాల 'పాట'శాల అనే పాటల సంకలనం నుండి.

వర్గం:రావి కొండలరావు నటించిన సినిమాలు
వర్గం:కాంచన నటించిన సినిమాలు
వర్గం:నాగభూషణం నటించిన సినిమాలు
వర్గం:శోభన్ బాబు నటించిన సినిమాలు
వర్గం:గుమ్మడి నటించిన సినిమాలు
విఠలాచార్య

*బి.విఠలాచార్య, ప్రముఖ సినీ దర్శకుడు, నిర్మాత.
*కూరెళ్ల విఠలాచార్య, విఠలేశ్వర శతకమును రచించిన కవి.
సాంస్కృతిక పునరుజ్జీవనం

ఐరోపాలో మధ్యయుగము తరువాత, రిఫార్మేషన్ ముందు (సుమారు 14 - 16వ శతాబ్దాల మధ్య) జరిగిన కాలాన్ని రెనసాన్స్ (ఫ్రెంచిలో పునర్జన్మ) అంటారు. ముఖ్యవైఖరుల లో
* మూలముల నుండి శాస్త్ర అధ్యయనము
* విజ్ఞాన శాస్త్రము ముందంజ వేయుట
* చిత్రలేఖనములో దృష్టి (perspective) పెరుగుట 
* నాగరికమైన, పోపు సంబధమైన సంరక్షకత్వము పెరగడము

## రెనసాన్స్ ఆత్మ జ్ఞానము
15 వ శతాబ్దములో ఇటలీలో రచయతలు, చిత్రకారులు, శిల్పులు సమాజములో వస్తున్న మార్పులు గమనిస్తూ వారి వారి చాతుర్యాన్ని పురాతన పద్ధతి, రోమన్ పద్ధతిగా విభజించుకుంటూ వస్తున్నారు. 
వసారి రెనసాన్స్ ను మూడు దశలుగా విభజించాడు. మొదటి దశలో Cimabue, Giotto and Arnolfo di Cambio; రెండవ దశలో Masaccio, Brunelleschi and Donatello; మూడవ దశలో లియొనార్డో డావించీ, మైఖెలాంజిలో ముఖ్యులు. పద్ధతులు పాతవైపొయాయ్యని తెలియడముతో పాటు ప్రకృతిని అధ్యయనము చేసి అనుకరించాలన్న జిజ్ఞాస కూడా ఈ అభివృద్ధికి కారణము.

## రెనసాన్స్ చారిత్రిక యుగము
19వ శతాబ్దపు మొదలలో కాని రెనసాన్స్ ను చారిత్రిక యుగముగా గుర్తించలేదు. ఫ్రెంచ్ చారిత్రికుడు జూల్స్ మిషలె (1798-1874) రెనసాన్స్ లో సంస్కృతి, కళ లలో కంటే విజ్ఞానశాస్త్రములో నే ఆభివృదీ ఎక్కువ జరిగిందని భావించాడు. మిషలె లెక్క ప్రకారము రెనసాన్స్ కాలము క్రిష్టోఫర్ కొలంబస్ నుండి కోపర్నికస్, గెలీలియో ల వరకూ (అంటే 15-17 శతాబ్దాల మధ్య) .. స్వీడన్ కు చెందిన చారిత్రికుడు [జేకబ్ బర్కాడ్ట్] వసారీ వలే (1818-1897) లో రెనసాన్స్ ను Giotto, మైఖెలాంజిలో ల మధ్య కాలముగా నిర్ణయించాడు. అతని పుస్తకము బాగా చదువబడి ఇటాలియన్ రెనసాన్స్ కు కొత్త అర్థాన్ని భావాన్ని తీసుకొచ్చింది.. అర్కిటెక్చరులో పాల్ లెట్రావులీ (1795-1855) చిత్రించిన నూతన రోమ్ బిల్డింగుల ఫోలియో రెనసాన్స్ మీద ఆసక్తి పెరగడానికి కారణమైనది.

### 15, 16 వ శతాబ్దము ల లో ఐరోపా లో వివిధ దేశముల లో జరిగిన రెనసాన్స్ లు
[right|thumb|180px|[లియోనార్డో డావించీ విట్రూవియన్ మేన్, ఒక కళ, విజ్ఞానశాస్త్రముల కలయిక]]
20వ శతాబ్దములో పండితులు రెనసాన్స్ ను, ప్రాంతీయ జాతీయ గమనములుగా విభజించారు
* ఇటాలియన రెనసాన్స్
* ఇంగ్లీషు రెనసాన్స్
* జర్మన్ రెనసాన్స్ 
* నార్తర్న్ రెనసాన్స్
* ఫ్రెంచ్ రెనసాన్స్
* డచ్ రెనసాన్స్
* పోలిష్ రెనసాన్స్
* స్పానిష్ రెనసాన్స్
* తూర్పు యూరపు లో ఆర్కిటెక్ఛర్ రెనసాన్స్

## ఇవి కూడా చూడండి
* బెంగాల్ సాంస్కృతిక పునరుజ్జీవనము (బెంగాల్ రెనసాన్స్)

## మూలాలు


## మూలములు
* వెబ్
** Florence: 3D Panoramas of Florentine Renaissance Sites(English/Italian)
** Multimedia Exploration of the Renaissance 
** Virtual Journey to Renaissance Florence
** RSS News Feed: Get an entry from Leonardo's Journal delivered each day
* లెక్సర్లు, గేలరీలు
** The Bagatti Valsecchi Museum 
** The Idea of the Renaissance
** The Islamic Foundation of the Renaissance
** Leonardo da Vinci, Gallery of Paintings and Drawings 
** Renaissance in the "History of Art" 
** The Society for Renaissance Studies

వర్గం:ఐరోపా చరిత్ర
దేవదాసు

**దేవదాసు** పేరు గల వ్యాసాల లింకులు

* దేవదాసు (1953 సినిమా) (అక్కినేని నాగేశ్వరరావు, సావిత్రి)
* దేవదాసు (1974 సినిమా) (కృష్ణ, విజయనిర్మల)
* దేవదాసు (2006 సినిమా) (రామ్, ఇలియానా)
రాగులు

**రాగి** (Finger Millet) (ఎల్యూసీన్ కొరకానా, అమ్హరిక్లో తోకూసో) ని ఫింగర్ మిల్లెట్ లేదా ఆఫ్రికన్ మిల్లెట్ అని వ్యవహరిస్తారు. రాగి వార్షిక ధాన్యపు పంట. దీనిని ముఖ్యంగా ఆఫ్రికా, ఆసియాలోని మెట్టప్రాంతాలలో పండిస్తారు. రాగి స్వస్థలము ఇథియోపియాలోని ఎత్తుప్రదేశాలు. అయితే నాలుగువేల సంవత్సరాలకు పూర్వము భారతదేశములో ప్రవేశపెట్టబడినది. ఇది ఎత్తు ప్రాంతాల యొక్క వాతావరణానికి సులువుగా అలవడే పంట. హిమాలయాల పర్వతసానువుల్లో 2300 మీటర్ల ఎత్తువరకు రాగిని పండిస్తారు. రాగులును చోళ్ళు అని, తైదలనీ కూడా అంటారు.

## సాగుచేసే విధానం
రాగులను సాధారణంగా వేరుశెనగ, కంది, మినుము వంటి పప్పుదినుసులతో పాటు అంతర పంటగా సాగుచేస్తారు. రాగి సాగు యొక్క గణాంకాలు ఇతర చిరుధాన్యాలతో ముఖ్యంగా జొన్నలతో కలిపివేసి గందరగోళం ఏర్పడినా ప్రపంచవ్యాప్తముగా రాగిని దాదాపు 38 లక్షల హెక్టార్లలో సాగుచేస్తున్నారని అంచనా.

## నిలువ
కోతకోసిన తర్వాత ఈ ధాన్యము చాలా బాగా నిలువవుంటాయి. కీటకాలు, చీడపీడల సమస్య చాలా తక్కువ. ఎక్కువ కాలము నిలువవుండగల ఈ సామర్ధ్యమే రాగిని నిరుపేద వ్యవసాయ సముదాయాలకు రిస్కు నివారించే ప్రణాళికలో భాగం చేస్తుంది.

## పోషక విలువలు
ప్రపంచములో పెండలం, కూర అరటి, మిల్లు బియ్యం లేదా జొన్న ప్రధాన ఆహారముగా ఉపయోగించే కోట్లాది పేదప్రజల ఆహారములలో లోపించిన మిథియోనైన్ అమీనో ఆమ్లం రాగిలో పుష్కలంగా ఉండటం దీనికి ప్రాధాన్యాన్నిస్తుంది. రాగులను దంచి కేకులు, పుడ్డింగులు, పారిట్జులు వండవచ్చు.
## లాభాలు

***అధిక బరువు తగ్గటానికి: ** రాగుల్లోని ట్రిప్టోఫాన్ అనే అమైనో ఆమ్లం ఆకలిని తగ్గిస్తుంది. ఇవి నెమ్మదిగా జీర్ణమవుతాయి కాబట్టి అదనంగా శరరంలో కేలరీలు పోగుపడకుండా చూస్తాయి. ఇక వీటిల్లోని పీచు కడుపు నిండిన భావన కలిగించి, ఎక్కువగా తినకుండా చేస్తాయి. ఇవన్నీ బరువు తగ్గేందుకు తోడ్పడేవే.
***ఎముక పుష్టికి: ** వీటిల్లో క్యాల్షియం దండిగా ఉండటం వల్ల ఎముకలు బలంగా తయారవుతాయి. ముఖ్యంగా ఎదిగే పిల్లలకు, వృద్ధులకు రాగులు ఎంతో మేలు చేస్తాయి. పిల్లల్లో ఎముకల ఎదుగుదలకు, వృద్ధుల్లో ఎముకలు ఆరోగ్యంగా ఉండటానికి తోడ్పడతాయి. ఎముక క్షీణతను నివారించి విరిగే ముప్పును తగ్గిస్తాయి.
***[[మధుమేహం]] నియంత్రణకు: ** రాగుల్లోని ఫైటోకెమికల్స్ జీర్ణక్రియ వేగాన్ని తగ్గిస్తాయి. దీంతో రక్తంలోకి గ్లూకోజు త్వరగా విడుదల కాదు. ఇలా రక్తంలో గ్లూకోజు స్థాయిలు నియంత్రణలో ఉండేందుకు తోడ్పడతాయి.
*** [[కొలెస్ట్రాల్]] తగ్గేందుకు: ** లెసిథిన్, మెథియోనైన్ అనే అమైనో ఆమ్లాలు కాలేయంలో పోగుపడిన కొవ్వును నిర్మూలిస్తుంది. ఇక థ్రియోనైన్ అమైనో ఆమ్లమైతే కాలేయంలో కొవ్వు ఏర్పడకుండా చూస్తుంది.
***[[రక్తహీనత]]: ** రాగుల్లోని ఐరన్ రక్తహీనత తగ్గటానికి దోహదం చేస్తుంది.
***[[ఆందోళన]] **: వీటిల్లోని ట్రిప్టోథాన్ అమైనో ఆమ్లం శారీరక, మానసిక ప్రశాంతతకు దోహదం చేస్తుంది. అందువల్ల ఆందోళన, కుంగుబాటు, నిద్రలేమి వంటి సమస్యల నివారణకు తోడ్పడతాయి. కొన్నిరకాల పార్శ్వనొప్పులు తగ్గటానికీ ఉపయోగపడుతుంది.
*** కండరాల మరమ్మతుకు: **ఐసోల్యూసిన్ అమైనో ఆమ్లం కండరాల మరమ్మతుకు, రక్తం ఉత్పత్తికి, ఎముక ఏర్పడటానికి, చర్మం ఆరోగ్యం మెరుగుపడటానికి దోహదం చేస్తుంది. వాలైన్ అమైనో ఆమ్లం జీవక్రియ సరిగా జరగటంలో పాలుపంచుకుంటుంది. కండరాలు సమన్వయంతో పనిచేయటానికి, శరీరంలో నైట్రోజన్ సమతుల్యతకు తోడ్పడుతుంది.
***[[వృద్ధాప్యం]] దూరంగా: **రాగులను క్రమం తప్పకుండా తింటే పోషణలోపాన్ని దూరంగా ఉంచొచ్చు. వయసుతో పాటు వచ్చే సమస్యలతో పాటు త్వరగా వృద్ధాప్యం బారిన పడకుండానూ చూసుకోవచ్చు.
రాగుల మొలకెత్తించిన పిండిని ఉదయం మజ్జిగతో గాని బెల్లంతో గాని తీసుకొంటే అద్భుతమైన పోషకాలు పొందవచ్చు
''

## మూలాలు


## బయటి లింకులు
* రాగి యొక్క సంగతులు
* బావర్చీ.కాంలో రాగులతో వంటకాలు 
* రాగిమొలకల పారిట్జ్  - శిశు ఆహారం

వర్గం:చిరుధాన్యములు
వర్గం:పోయేసి
రోజులు మారాయి (1955 సినిమా)

'రోజులు మారాయి' తెలుగు సాంఘిక చలన చిత్రం1955 ఏప్రిల్ 14 న విడుదల.సారధి పిక్చర్స్ పతాకంపై నిర్మాత సి వి.ఆర్ ప్రసాద్ నిర్మించిన ఈ చిత్రంలో అక్కినేని నాగేశ్వరరావు, షావుకారు జానకి, వహీదా రెహమాన్ ముఖ్య పాత్రలు పోషించారు.తాపీ చాణక్య దర్శకత్వంలో తెరకెక్కిన ఈ చిత్రం సాంఘీక చిత్రాలలో ఓ మైలురాయిగా నిలిచింది.ఈ చిత్రంలో వహీదా రెహమాన్ మీద చిత్రించిన ఏరువాక సాగారోరన్న చిన్నాన్న  పాట సూపర్ హిట్ గా   నిలచింది . ఈ చిత్రానికి సంగీతం మాస్టర్ వేణు సమకూర్చారు . తమిళంలో1956 లో కాలం మారి పోచి పేరుతో రీమేక్ చేయబడింది.

## కథ
అధిక పంటలు పండించే పధకం క్రింద తీసుకున్న 200 ఎకరాలను అక్రమంగా కౌలుకిచ్చి రైతులవద్ద నుండి ధాన్యాన్ని దోచుకొంటూ ఉంటాడు సాగరయ్య (సియ్యస్సార్). ఒక సారి కోటయ్య బంజరు భూమిలో కష్టపడి పండించుకున్న పంటను అక్రమ తీర్పు ద్వారా తన పాలేరుకు సగం పంట వచ్చేలా చేస్తాడు సాగరయ్య. అతని అన్యాయాన్ని కోటయ్య కొడుకైన వేణు ఊరి జనాలతో కలసి ఎదిరించి అతనికి బుద్ధి చెబుతాడు. 

## తారాగణం

* అక్కినేని నాగేశ్వరరావు_వేణు 
* షావుకారు జానకి_ భారతమ్మ 
* వహీదా రెహమాన్ 
* చిలకలపూడి సీతారామాంజనేయులు_ సాగరయ్య 
* రేలంగి వెంకట్రామయ్య_ పోలయ్య 
* తిక్కవరపు రమణారెడ్డి_కరణం 
* వల్లo నరసింహారావు 
* అమ్మాజీ 
* పి.హేమలత 
* సూరపనేని పెరుమాళ్లు 
* కంచి నరసింహారావు 
* ఎ.వి.సుబ్బారావు 
* సీతారాం 

## సాంకేతిక వర్గం

* దర్శకుడు: తాపీ చాణక్య 
* చిత్రానువాదం: తాపీ చాణక్య 
* మాటలు: తాపీ చాణక్య 
* కథ: కొండేపూడి లక్ష్మీనారాయణ 
* రచన: సి.వి.ఆర్.ప్రసాద్ 
* పాటలు:కొసరాజు రాఘవయ్య చౌదరి, తాపీ చాణక్య 
* సంగీతం: మాస్టర్ వేణు 
* నేపథ్య గాయకులు:ఘంటసాల వెంకటేశ్వరరావు, మాధవపెద్ది సత్యం, పిఠాపురం నాగేశ్వరరావు, ఎం.కృష్ణకుమారి,జిక్కి
* ఛాయా గ్రహణం: కమల్ ఘోష్ 
* ఎడిటింగ్: తిలక్, అక్కినేని సంజీవి 
* సమర్పణ: వై.రామకృష్ణ ప్రసాద్ 
* నిర్మాత: సి.వి.ఆర్.ప్రసాద్ 
* నిర్మాణ సంస్థ: సారథి స్టూడియోస్ 
* విడుదల:14:04:1955.

## పాటలు
thumb|245x245px|రోజులు మారాయి - సినిమా వీడియో
* ఎరువాక సాగరోరన్నొ చిన్నన్న (గాయని: జిక్కి, గీతరచన: కొసరాజు, నటి: వహీదా రెహమాన్)
* ఓలియొ ఒలి ఓలియొ ఓలి రారెదు కలవాద రారా పొలి , ఘంటసాల,బృందం , రచన:కొసరాజు
* ఇదియే హాయ్ కలుపుమ చేయీ, ఘంటసాల, జిక్కీ, రచన: తాపీ ధర్మారావు
* రండయ్యా పోదాం , ఘంటసాల,బృందం , రచన: కొసరాజు
* చిరునవ్వులు వీచే ,ఘంటసాల, జిక్కి, ఎం.కృష్ణ కుమారి , రచన: కొసరాజు
* మా రాజ వినవయ్యా , ఘంటసాల, జిక్కి , రచన: కొసరాజు 
* ఆడుదమా జోడు కలసి పాడుదమా,జిక్కి 
* ఇంతేనా నీ ప్రేమను కోరిన ప్రతిపలమింతేనా, జిక్కి 
* వెళ్లి పోతుందేళ్లి పోతుంది జోడెడ్లబండి , మాధవపెద్ది 
* నాది పెళ్లి నాది పెళ్లి తరులారా గిరులారా నరులారా, పిఠాపురం, రచన:కొసరాజు 
* శ్రీరామ రమణా రాధాజా భరణా, బృందం 

## మూలాలు
1.ఘంటసాల గళామృతము, కొల్లూరి భాస్కరరావు బ్లాగ్.
వర్గం:అక్కినేని నాగేశ్వరరావు నటించిన సినిమాలు
వర్గం:రేలంగి నటించిన సినిమాలు
అలెక్సాండర్ డఫ్

thumb|right|అలెక్సాండర్ డఫ్

**ఆలెగ్జాండర్ డాఫ్** (ఏప్రిల్ 15, 1806 - ఫిబ్రవరి 12, 1878) ఒక స్కాట్లండుకు చెందిన క్రైస్తవ మిషనరీ. అతడు స్కాట్లండు చర్చికు మొట్టమొదట అంతర్జాతీయ మిషనిరీగా భారతదేశము వచ్చెను. 1980 జూలై 13 న డఫ్ ఈనాడు స్కాటిష్ చర్చ్ కాలేజీగా పిలువబడుతున్న జనరల్ శాసనసభ ఇన్సిట్ఞూషన్ ను స్థాపించెను. కలకత్తా విశ్వవిద్యాలయం స్థాపనలో పాత్ర వహించెను.

## తొలి జీవితము
అలెగ్జాండర్ డఫ్ స్కాట్లెండ్లో జన్మించెను. యూనివర్శిటీ ఆఫ్ సెయింట్ అండ్రూస్ లో చదివెను. స్కాట్లెండ్ చర్చి విదేశీ వ్యవహారాల కమిటీ ద్వారా భారతదేశములో మొదటి మిషనరీ పదవిని పొంది, 1829 లో బాధ్యతలు స్వీకరించెను.

## భారతదేశములో మిషనరీ

రెండు సార్లు ఒడ విరిగిపోయినా సహసోపేతమైన ప్రయాణము తరువాత, డఫ్ 1830 మే 27న కలకత్తాలో అడుగు పెట్టాడు. దీర్ఘకాలిక ప్రభావము ఉండే ప్రభుత్వ విధానము ప్రవేశపెట్టాడు. అప్పటి వరకు భారతదేశములో క్రైస్తవ మిషనరీలు సామాజికంగా, ఆర్థికంగా వెనుకబడిన కొన్నినిమ్న కులముల వారినే క్రైస్తవ మతములోకి మారుస్తూ ఉండేవి. ఉన్నత కుల హిందువులను, ముస్లిములను ముట్టుకునేవి కావు. సాంప్రదాయక మతమార్పిడి విధానాలు ఉన్నత కులాల వారిని ఆకర్షించవు అని తెలివిగా తెలుసుకున్న డఫ్, పాశ్ఛాత్య విద్య ద్వారా ఉన్నత కులాలలో బాలురను ఆకర్షించి, వారికి విద్య నేర్పించి వారిని క్రైస్తవ మతము వైపుకు మల్లించవచ్చని గ్రహించాడు. విద్యాశాఖ ప్రభుత్వ విధానాన్ని మార్చాడు. ఆతని కృషి ఫలితముగా భారతదేశంలో విద్యా ప్రమాణాలు పెరగడమే కాకుండా ఉన్నత కుల హిందువులలో క్రైస్తవ మత సిద్దాంతాలు కూడా ప్రవేశించడము మొదలుపెట్టాయి.

## ఇంగ్లీషులో విద్య
డఫ్, బైబిలుతో పాటు మౌలిక విద్య నుండి విశ్వవిద్యాలయ స్థాయి దాకా, అనేక లౌకికాంశాలలో పాఠములు చెప్పు ఒక పాఠశాలను ప్రారంభించాడు. పాశ్చాత్య జ్ఞానాన్ని అర్ధం చేసుకోవటానికి ఆంగ్లము కీలకమని ఈ పాఠశాలలో ఇంగ్లీషు మాధ్యమములో బోధించుచుండేవారు. ఇదే విషయముపై డఫ్ "ఏ న్యూ ఎరా ఆఫ్ ద ఇంగ్లీష్ లాంగ్వేజ్ అండ్ లిటరేచర్ ఇన్ ఇండియా" (భారతదేశములో ఆంగ్ల భాష, సాహిత్యము యొక్క నూతన శకము) అనే కరపత్రము ప్రకటించాడు. దీని ప్రభావముతో 1835, మార్చి 7న ప్రభుత్వము, ఉన్నత విద్యలో భారతదేశములోని బ్రిటీషు ప్రభుత్వము యొక్క లక్ష్యం భారతదేశ స్థానిక ప్రజలలో పాశ్చాత్య విజ్ఞానము, సాహిత్యము యొక్క అవగాహన పెంపొందించటమే అన్న విధానాన్ని అవలంబించింది. విద్యా సంబంధ విషయాలకు కేటాయించిన అన్ని నిధులను ఆంగ్ల విద్యకు వినియోగించుట మాత్రమే వాటి సదుపయోగమని కూడా భావించింది.

ఆ కాలపు భారతదేశ బ్రిటీషు సమాజములో, భారతదేశ సాంప్రదాయ విద్య యొక్క ప్రాముఖ్యతను గుర్తించి వాటికి మద్దతునిచ్చి పెంపొందిచాలని అభిలషించిన "ప్రాచ్యవేత్తలు" లేకపోలేదు. వారు సాంప్రాదాయ విద్యను తోసిరాజని, పాశ్చాత్య విద్య, సంస్కృతి, మతాన్ని పెంపొందించాలన్న డఫ్ విధానాన్ని వ్యతిరేకించారు. 1939లో, అప్పటి భారతదేశ గవర్నరు జనరలైన ఎర్ల్ ఆఫ్ ఆక్లాండ్, ప్రాచ్యవేత్తల వాదనకు లొంగి, రెండు ధృక్కోణాలకు మధ్య ఒక మధ్యేవాద విధానాన్ని అవలంబించాడు.

## మూలాలు

వర్గం:1806 జననాలు
వర్గం:1878 మరణాలు
వర్గం:స్కాటిష్ మతప్రచారకులు
వర్గం:ఆసియాలో క్రైస్తవ మతప్రచారకులు
వర్గం:భారతదేశంలో క్రైస్తవ మతప్రచారకులు
వర్గం:కలకత్తా వ్యక్తులు
వర్గం:బెంగాల్ చరిత్ర
వర్గం:బెంగాల్ సాంస్కృతిక పునరుజ్జీవనం
హెన్రీ డెరోజియో

right|thumb|కలకత్తాలోని ఎస్ప్లనేడ్ లో హెన్రీ డెరోజియో విగ్రహం
**హెన్రీ లూయీ వివియన్ డెరోజియో** (ఏప్రిల్ 18, 1809 &ndash; డిసెంబర్ 26, 1831) కలకత్తా లోని హిందూ కళాశాల యొక్క నియమిత అధ్యాపకుడు, పండితుడు, కవి. ఈయన యురేషియన్, పోర్చుగీసు సంతతికి చెందిన విద్యావేత్త. ఈయన తనను తాను భారతీయునిగా భావించుకొన్నాడు. నా మాతృభూమికి (టు మై నేటివ్ లాండ్) అన్న పద్యములో ఈ విధంగా రాశాడు: 

## తొలి జీవితం
ఫ్రాన్సిస్ డెరోజియో కుమారుడైన హెన్రీ డెరోజియో 1809 ఏప్రిల్ 18 న కలకత్తా లోని ఎంతల్లీ-పద్మపుకూరులో జన్మించాడు. ధర్మొతల్లాలోని డేవిడ్ డ్రమ్మండ్ పాఠశాల విద్యార్థిగా ఉండగా హెన్రీ, చరిత్ర, తత్త్వశాస్త్రము, ఆంగ్ల సాహిత్యముతో పాటు మూఢనమ్మకాలకు అతీతమైన హేతువాద ఆలోచనా విధానంలో తొలిశిక్షణ పొందాడు. డ్రమ్మండ్ తన స్వతంత్ర భావాలకు ప్రసిద్ధిచెందిన బాగా చదువుకున్న స్కాటిష్ మిషనరీ.

హెన్రీ 14 యేళ్లవయసులో విద్యాభ్యాసానికి స్వస్తిచెప్పి కలకత్తాలో తండ్రికి వృత్తిలో సహాయం చేయటం ప్రారంభించాడు. ఆ తరువాత భగల్ పూర్ కు మారాడు. గంగా నది ఒడ్డున దృశ్యసౌందర్యానికి పరవశుడై కవిత్వం వ్రాయటం ప్రారంభించాడు. ఈయన కవితలు కొన్ని డా. గ్రాంట్ యొక్క *ఇండియా గజెట్* పత్రికలో ప్రచురించబడ్డాయి. ఇమ్మాన్యూయేల్ కాంట్ వ్రాసిన ఒక పుస్తకంపై హెన్రీ యొక్క విమర్శనాత్మక సమీక్ష అప్పటి మేధావివర్గాన్ని ఆకర్షించింది. 1828లో తన కవిత్వాన్ని పుస్తకంగా అచ్చువేయించే ఉద్దేశముతో కలకత్తా వెళ్ళాడు. కొత్తగా స్థాపించబడిన హిందూ కళాశాలలో ఒక అధ్యాపక పదవి ఖాళీగా ఉందని తెలుసుకొని, దానికి దరఖాస్తు చేసుకొని, ఆ పదవికి ఎంపికయ్యాడు. ఈయన కవితలలో *ఫకీర్ ఆఫ్ ఝంగీరా* ప్రసిద్ధమైనది.

1828లో రాజా రామ్మోహన్ రాయ్ బ్రహ్మ సమాజాన్ని స్థాపించాడు. ఈ సంఘటన సనాతన హిందూ సమాజంలో పెద్ద దుమారాన్ని లేపింది. ఈ మతవిప్లవాన్ని అంతమొందించడానికి ప్రయత్నాలు ప్రారంభమయ్యాయి. ఈ సామాజిక విప్లవ నేపథ్యంలో వెలువడిన హెన్రీ డెరోజియో ఆలోచనలు సామాజిక తిరుగుబాటును పురికొల్పాయి.
## మరణం
ఇతడు తన 22వ ఏట డిసెంబరు  26, 1831 న చనిపోయాడు.

వర్గం:బెంగాల్ చరిత్ర
వర్గం:బెంగాల్ సాంస్కృతిక పునరుజ్జీవనం
వర్గం:1809 జననాలు
వర్గం:1831 మరణాలు
వర్గం:భారతీయ కవులు
జాన్ ఎలియట్ డ్రింక్‌వాటర్ బెథూన్

**జాన్ ఇలియట్ డ్రింక్‌వాటర్ బెథూన్** (1801 - 1851) విద్యావేత్త, గణిత శాస్త్రజ్ఞుడు, బహుభాషావేత్త. అతను భారతదేశంలో మహిళల విద్యను ప్రోత్సహించడంలో చేసిన కృషికి పేరుగాంచాడు.  అతను కలకత్తాలోని కలకత్తా ఫిమేల్ స్కూల్ (ప్రస్తుతం బెథూన్ కాలేజ్ అని పిలుస్తారు) స్థాపకుడు,  ఇది ఆసియాలోని పురాతన మహిళా కళాశాలగా పరిగణించబడుతుంది.  అతను ఇంగ్లాండ్‌లో న్యాయవాదిగా తన జీవితాన్ని ప్రారంభించాడు. గవర్నర్ జనరల్ కౌన్సిల్ ఆఫ్ మినిస్టర్స్ లో న్యాయ సభ్యుడిగా నియమించబడి భారతదేశానికి వచ్చాడు.  తదుపరి మహిళా విద్యలో ఆయన చేసిన ప్రయత్నాలకు ఈశ్వర్ చంద్ర విద్యాసాగర్, బెంగాలీ పునరుజ్జీవనోద్యమ సభ్యులు చురుకుగా మద్దతు ఇచ్చారు. 

1849లో, బెథూన్ అప్పటి బ్రిటీషు ఇండియా రాజధాని అయిన కలకత్తా నగరంలో మహిళా విద్యకై ఒక సంస్థను ఏర్పాటు చేశాడు. ఈ సంస్థ ఆ తరువాతి కాలంలో ఈయన పేరు మీదుగా నామకరణం చేయబడి బెథూన్ కళాశాలగా ప్రసిద్ధి చెందింది.

## జీవిత విశేషాలు
బెథూన్, జాన్ డ్రింక్‌వాటర్ బెథూన్ యొక్క పెద్ద కుమారుడు ఇంగ్లాండ్లోని ఈలింగ్‌లో జన్మించాడు.  అతను కేంబ్రిడ్జి లోని ట్రినిటీ కాలేజీలో చదువుకున్నాడు. తరువాత అతను హోమ్ ఆఫీస్ కౌన్సెల్ గా ఉద్యోగం పొందాడు. మునిసిపల్ సంస్కరణ చట్టం, టైథే కమ్యుటేషన్ చట్టం, కౌంటీ కోర్టుల చట్టం సహా అనేక ముఖ్యమైన సంస్కరణలను ఆయన ఈ పదవిలో ఉండగా రూపొందించాడు. 1848 లో, అతను సుప్రీం కౌన్సిల్ ఆఫ్ ఇండియా సభ్యునిగా నియమితుడయ్యాడు. తరువాత కౌన్సిల్ ఆఫ్ ఎడ్యుకేషన్ అధ్యక్షుడయ్యాడు.  

## బెథూన్ కళాశాల స్థాపన
దక్షిణారంజన్ ముఖర్జీ, రామ్‌గోపాల్ ఘోష్, ఈశ్వర్ చంద్ర విద్యాసాగర్, మదన్ మోహన్ తార్కాలంకర్ ల మద్దతుతో బెథూన్ 1849 లో కలకత్తా ఫిమేల్ స్కూల్‌ను స్థాపించాడు.  ఈ పాఠశాల బైతఖానాలోని ముఖర్జీ ఇంటిలో ప్రారంభమైంది (ప్రస్తుతం దీనిని బౌబజార్ అని పిలుస్తారు). అందులో 21 మంది బాలికలు చేరారు.   

మరుసటి సంవత్సరం, నమోదు 80 కి పెరిగింది.  నవంబరులో, కార్న్‌వాలిస్ స్క్వేర్ యొక్క పడమటి వైపున ఉన్న ఒక ప్లాట్‌లో, శాశ్వత పాఠశాల భవనానికి శంకుస్థాపన చేసారు. శంకుస్థాపన రాతిపై ఉంచిన రాగి పలకపై "హిందూ బాలికల పాఠశాల" అనే పేరు చెక్కారు.   1851 ఆగష్టులో బెథూన్ మరణించిన తరువాత పాఠశాలకు మద్దతు క్షీణించింది.  1856 లో ప్రభుత్వం దీనిని స్వాధీనం చేసుకుంది, 1862-63లో దాని స్థాపకుడి పేరుమీద బెథూన్ స్కూల్ అని నామకరణం చేసింది.  1879 లో దీనిని భారతదేశంలో మొట్టమొదటి మహిళా కళాశాల, బెథూన్ కాలేజీగా అభివృద్ధి చేశారు.  

## మరణం
జాన్ ఇలియట్ బెథూన్ 1851 లో కలకత్తాలో మరణించాడు. అతన్ని లోయర్ సర్క్యులర్ రోడ్ శ్మశానవాటికలో ఖననం చేశారు.  

## మూలాలు

వర్గం:1801 జననాలు
వర్గం:1851 మరణాలు
వర్గం:బెంగాల్ చరిత్ర
వర్గం:బెంగాల్ సాంస్కృతిక పునరుజ్జీవనం
దేవేంద్రనాథ్ ఠాగూర్

thumb|265x265px|శాంతినికేతన్‌లోని ప్రార్థన మందిరం, 1863లో దేవేంద్రనాథ్ ఠాగూర్ నిర్మించారు.
**దేవేంద్రనాధ్ ఠాగూర్** () ( మే 15 1817 – జనవరి 19 1905) హిందూ తత్వవేత్త, బ్రహ్మ సమాజంలో మత సంస్కర్త. ఈయన హిందూ మతంలో సంస్కరణలు తేవడానికి ప్రయత్నించాడు. ఈయన 1848 లో బ్రహ్మో మతం స్థాపించాడు. 

## కుటుంబ స్థితిగతులు
దేవేంద్రనాథ్ ఠాగూర్ బెంగాల్ లో జొరా సంకోలో జన్మించారు. ఆయన తండ్రి ద్వారకానాథ్ టాగూర్. దేవేంద్రనాథ్ వంశస్థులు తరతరాలుగా స్థితిమంతులే కాక ఉన్నత విద్యావంతులు, వారి రంగాల్లో మంచి నైపుణ్యం కలవారు. ఆ క్రమంలోనే దేవేంద్రనాథ్ ఠాగూర్ తండ్రి ద్వారకానాథ్ ఠాగూర్‌ను **ప్రిన్స్‌** బిరుదుతో వ్యవహరించేవారు. ద్వారకానాథ్ ఠాగూర్ ఆనాటి వంగదేశంలో సంస్కర్తగా, మతకర్తగా ప్రఖ్యాతుడైన రాజా రామమోహనరాయ్ కి సన్నిహిత సంబంధాలు ఉండేవి. ఆయన సంస్కరణాభిలాషను, హిందూమత ఔన్నత్య చింతననూ ద్వారకానాథ్ అభినందించేవారు. రామమోహనరాయ్ ప్రారంభించిన బ్రహ్మ సమాజంపై సమాజంలోని నలువైపులా ఆరోపణలు, వ్యతిరేకత ప్రారంభమైన రోజుల్లో ద్వారకానాథ్ బ్రహ్మసమాజానికి, రామ్మోహనరాయ్‌కీ ప్రధాన సహాయకునిగా ఉండేవారు. ఠాగూరు కుటుంబపు జాగీరైన జాకో సంకోలోని ఒక భవనంలో బ్రహ్మసమాజపు మొదటి ప్రార్థనాలయాన్ని నిర్మించారు. దానికి **ఆది బ్రహ్మసమాజం** అని పేరుపెట్టారు రామ్మోహనరాయ్. ఆపైన జొరా సంకోలో ఠాగూరు వంశస్థులందరూ బ్రహ్మసమాజీకులుగా మారారు. రామ్మోహనరాయ్ క్రైస్తవ మతప్రచారాన్ని తిప్పికొట్టేందుకు మిషనరీ పాఠశాలలకు ప్రతిగా ప్రారంభించిన విద్యాలయాల్లో కూడా ఠాగూర్ వంశస్థులే తొలి విద్యార్థులుగా చేరారు.

## ఇవి కూడా చూడండి
* సరళా దేవి చౌధురాని :ఈమె దేవేంద్రనాధ్ ఠాగూర్ మనమరాలు. కుమార్తె  స్వర్ణకుమారి దేవి కుమార్తె.
* రవీంద్రనాథ్ ఠాగూర్:  దేవేంద్రనాధ్ ఠాగూర్ కుమారుడు
* దేవేంద్రనాథ ఠాకూరు చరిత్రము : రాచపాళెం చంద్రశేఖర్ రెడ్డి రచించిన దేవేంద్రనాథ్ ఠాగూర్ జీవితచరిత్రకు సంబంధించిన అనువాద గ్రంథం.
* సత్యేంద్రనాథ్ ఠాగూర్: దేవేంద్రనాధ్ ఠాగూర్ కుమారుడు( మొట్టమొదటి ఇండియన్ సివిల్ సర్వీసులో చేరిన భారతీయుడు)

## బయటి లింకులు
* డిజిటల్ లైబ్రరీ ఆఫ్ ఇండియాలోని దేవేంద్రనాథ్ ఠాకూరు చరిత్రము గ్రంథ ప్రతి

## మూలాలు

వర్గం:బెంగాల్ చరిత్ర
వర్గం:బెంగాల్ సాంస్కృతిక పునరుజ్జీవనం
వర్గం:1817 జననాలు
వర్గం:1905 మరణాలు
వర్గం:ప్రపంచ ప్రసిద్ధులు
అక్షయ్ కుమార్ దత్తా

**అక్షయ్ కుమార్ దత్తా** () (జూలై 15, 1820 - మే 18, 1886) బెంగాల్ సాంస్కృతిక పునరుజ్జీవనమునకు ఆద్యులలో ఒకడు. ఈయన బర్ధమాన్ లోని చూపీలో జన్మించాడు. ఈయన తండ్రి పీతాంబర్ దత్త. హార్డ్‌మాన్ జెఫ్రాయ్ యొక్క పర్యవేక్షణలో ప్రాచ్య మతబోధన అభ్యసించిన అక్షయ్ కుమార్ దత్తా, తండ్రి అకాలమరణంతో చదువును మధ్యలోనే ఆపి ఉద్యోగప్రయత్నాలు చేయవలసి వచ్చింది. అయితే ఆయన జ్ఞానపిపాసను మాత్రం మరువలేదు. సోవాబజార్ రాజ్‌బరి గ్రంథాలయంలో కాలుక్యులస్, రేఖాగణితాన్ని అభ్యసించి నిష్ణాతుడయ్యాడు. సంస్కృత, పారశీకాలను నేర్చుకొని పాఠశాలలో హిందూ పురాణాలను చదివాడు. ఫ్రెంచి, జర్మన్ భాషలతో పాటు అనేక భారతీయ భాషలలో పట్టుసాధించాడు. 14 ఏళ్ల వయసులోనే "అనంగమోహన" అనే కవితాసంకలనాన్ని ప్రచురించాడు. యువకుడిగా ఉన్నప్పుడే ఈశ్వర చంద్ర గుప్త స్థాపించిన సంబద్ ప్రభాకర్ పత్రికకై వార్తలను, ఫీచర్ కాలమ్స్ ను అనువదించేవాడు. ఈయన వృక్ష, జంతు, రసాయన శాస్త్రాలలో తన జ్ఞానాన్ని పెంపెందించుకొనేందుకు కొంతకాలం వైద్య కళాశాలలో విద్యనభ్యసించాడు కూడా.

శాస్త్రపరమైన, విద్యాపరమైన విషయాలలో దత్త, రామ్మోహన్ రాయ్ని తన గురువుగా భావించినా భారతదేశంలో బ్రిటీషు పాలనపై రామ్మోహన్ రాయ్ కున్న ఆశావాహక ధృక్పథాన్ని పంచుకోలేదు. బ్రిటీషు వాళ్ళు కుటిలంగా భారతదేశాన్ని ఆక్రమించుకున్నారు. ఆ అక్రమ పరిపాలను కుటిలనీతితోనే కొనసాగిస్తున్నారు అని వ్రాశాడు.

1839లో తత్త్వబోధిని సభలో చేరి అనతికాలంలోనే సహాయకార్యదర్శి అయ్యాడు. ఆ తరువాత సంవత్సరం తత్త్వబోధిని పాఠశాలలో ఆధ్యాపకునిగా నియమితుడయ్యాడు. 1843లో తత్త్వబోధిని సభకు, బ్రహ్మసమాజము యొక్క గళంగా తత్త్వబోధిని పత్రిక ప్రారంభమైంది. అక్షయ్ కుమార్ దత్తా ఈ పత్రిక యొక్క తొలి సంపాదకుడుగా పనిచేస్తూ బెంగాళీలో వచనసాహిత్యం యొక్క అభివృద్ధికై విశేష కృషి చేశాడు. ఆధునిక శాస్త్రీయ ధృక్పథాన్ని ప్రచారం చేయటానికి విశిష్టమైన కృషి మొట్టమొదటి బెంగాళీ రచయిత. ఈయన భౌతికశాస్త్రం, భూగోళశాస్త్రాలపై బెంగాలీలో రచనలు చేశాడు. ఖగోళ శాస్త్రం, గణితం, జియాలజీ వంటివిషయాలపై విరివిగా వ్రాశాడు.

## మూలాలు

## యితర లింకులు

వర్గం:బెంగాల్ చరిత్ర
వర్గం:బెంగాల్ సాంస్కృతిక పునరుజ్జీవనం
వర్గం:1820 జననాలు
వర్గం:1886 మరణాలు
మైఖేల్ మధుసూదన్ దత్

**మైఖేల్ మధుసూదన్ దత్** (దత్త), ( *మైఖేల్ మొధుసూదొనొ దొత్తొ*) (1824-1873), 19వ శతాబ్దపు ప్రముఖ బెంగాలీ కవి, నాటక రచయిత. తూర్పు బెంగాల్ (ప్రస్తుత బంగ్లాదేశ్) లోని జెస్సోర్ సమీపములోని సాగర్‌దారి గ్రామంలో మధుసూదన్ దత్ గా జన్మించాడు. బెంగాలీ నాటకరంగ ఆద్యులలో ఒకడు. ఈయన ప్రసిద్ధ కృతి *[[మేఘనాథ వధ కావ్యం|మేఘ్‌నాథ్ బద్ద్ కావ్య]]* (), విషాదభరిత కావ్యం. తొమ్మిది అంకాలతో శైలిలోనూ, వస్తువులోనూ బెంగాళీ సాహిత్యంలో అద్వితీయమైనది ఈ కావ్యం. ఈయన బాధలు, ప్రేమ ప్రలాపాల గురించి స్త్రీ గొంతుకతో అనేక కవితలు కూడా వ్రాశాడు.

బాల్యంనుండే, మధుసూదన్ ఆచార వ్యవహారాలలో ఆంగ్లేయునివలె ఉండాలని ఉవ్విల్లూరాడు. హిందూ జమిందారీ కుటుంబంలో పుట్టిన ఈయన, తన కుటుంబం యొక్క అభీష్టానికి వ్యతిరేకంగా క్రైస్తవాన్ని స్వీకరించి మైఖేల్ అనే పేరు పెట్టుకున్నాడు. అయితే ఆ తరువాత జీవితంలో తన ఆంగ్లేయ, పాశ్చాత్య మోజుకు పశ్చాత్తాపపడి తన మాతృభూమికి మద్దతునిచ్చాడు. ఆ దశలోని ఈయన వ్రాసిన కవితలు, గేయాలలో అది ప్రతిఫలించింది.

మధుసూదన్ దత్త్ ను బెంగాళీ సాహిత్వపు గొప్ప కవులలో ఒకడిగా, బెంగాళీ సానెట్ పితగా పరిగణిస్తారు. ఈయన అమృతాక్షర ఛందస్సు (బ్లాంక్ వర్స్) బాగా ఆపోసనపట్టాడు. మధుసూదన్ దత్త్ జూన్ 29, 1873న కలకత్తాలో మరణించాడు. భారతీయ టెన్నిస్ క్రీడాకారుడు లియాండర్ పేస్ ఈయన సంతతి వాడే.

## బాల్యము, విద్య
మధుసూదన్ దత్త్ విద్యాభ్యాసం షేక్‌పూరా గ్రామంలోని పాతమసీదులో పర్షియన్ నేర్చుకోవడంతో ప్రారంభమైంది. చాలా అసమానమైన ప్రతిభ బుద్ధి కలిగిన విద్యార్థిగా చిన్నతనం నుండే సాహితీ ప్రతిభ కలిగిన బాలమేధావిగా ఉపాధ్యాయుల దృష్టిని ఆకర్షించాడు. ఊహాత్మకత మెండుగా ఉండేది. చిన్నతనం నుండే ఇంటి వద్ద, కలకత్తాలో ఆంగ్ల విద్య, ఐరోపా సాహిత్యంతో పరిచయమేర్పడటం వల్ల దత్తాను ఆంగ్లేయుల అలవాటు, ఆచార వ్యవహరాలు, పద్ధతులు, ఆలోచనా ధోరణి అవలంభించేలా ప్రేరేపించాయి. దత్తా జీవితంలో అలాంటి తొలి ప్రభావం హిందూ కళాశాలలో ఆయన గురువు కెప్టేన్ డి.ఎల్.రిచర్డ్‌సన్. దత్తా ఆయన వలెనే థామస్ బాబింగ్టన్ మెకాలేకు మద్దతిచ్చాడు.

## ప్రముఖ కృతులు
*తిలోత్తమ, 1860
*మేఘ్‌నాథ్ బద్ కావ్యం (మేఘనాథ వధ), 1861
*రత్నావళి
 

## మూలాలు

వర్గం:బెంగాల్ చరిత్ర
వర్గం:బెంగాల్ సాంస్కృతిక పునరుజ్జీవనం
వర్గం:కవులు
వర్గం:బెంగాలీ కవులు
వర్గం:బెంగాలీ నాటకకర్తలు
వర్గం:భారతీయ రచయితలు
వర్గం:1824 జననాలు
వర్గం:1873 మరణాలు
లాల్ బెహారీ డే

రెవరెండ్ **లాల్ బెహారీ డే** () (డిసెంబరు 18, 1824 – అక్టోబరు 28, 1892) బెంగాలీ పాత్రికేయుడు. జన్మతః హిందూ అయిన ఈయన కైస్తవ మతంలోకి మారి, ఆ తరువాత కైస్తవ మిషనరీగా పనిచేశాడు. 

## జీవిత విశేషాలు
లాల్ బిహారీ డే 1824 డిసెంబర్ 18 న బర్ధమన్ సమీపంలోని సోనపాలసి వద్ద జన్మించారు. స్థానిక  గ్రామ పాఠశాలలో ప్రాథమిక విద్య పూర్తి చేసిన తరువాత అతను తన తండ్రితో కలకత్తాకు వచ్చాడు .  రెవరెండ్ అలెగ్జాండర్ డఫ్ యొక్క జనరల్ అసెంబ్లీ ఇనిస్టిట్యూషన్‌లో చేరాడు.  అక్కడ అతను 1834 నుండి 1844 వరకు చదువుకున్నాడు.  డఫ్ శిక్షణలో అతను అధికారికంగా 1843 జూలై 2న   క్రైస్తవ మతాన్ని స్వీకరించాడు. 1842 లో, అతను బాప్టిజం తీసుకోవడానికి  ఒక సంవత్సరం ముందు ప్రచురించిన  ***ది ఫాల్సిటీ ఆఫ్ ది హిందూ రెలిజిన్*** వ్యాసం స్థానిక క్రైస్తవ సమాజం నుండి ఉత్తమ వ్యాసంగా బహుమతిని గెలుచుకుంది.

1855 నుండి 1867 వరకు లాల్ బిహారీ "ఫ్రీ చర్చ్ ఆఫ్ స్కాట్ లాండ్" కు మినిస్టరుగా ఉండేవాడు.

1867 నుండి 1889 వరకు అతను బెర్హాంపూర్,  హూగ్లీలోని ప్రభుత్వ-పరిపాలన కళాశాలలలో ఇంగ్లీష్ ప్రొఫెసర్‌గా పనిచేశాడు. తన కెరీర్లో అనేక చర్చిలలో పనిచేసిన తరువాత, అతను 1867 లో బెర్హాంపూర్ కాలేజియేట్ స్కూల్‌లో ప్రిన్సిపాల్‌గా చేరాడు. తరువాత కలకత్తా విశ్వవిద్యాలయంలోని హూగ్లీ మొహ్సిన్ కాలేజీలో ఇంగ్లీష్, మెంటల్ అండ్ మోరల్ ఫిలాసఫీ ప్రొఫెసర్ అయ్యాడు. 1872 నుండి దానితోనే ఉన్నాడు. 1888 వరకు. భక్తుడైన క్రైస్తవుడు కాని బ్రిటీష్ అనుకూల రాజ్ కావడంతో, స్థానికులపై పాలకవర్గం పాటించే వివక్షకు వ్యతిరేకంగా నిరసన వ్యక్తం చేశాడు.

1977లో కలకత్తా విశ్వవిద్యాలయం నుండి గౌరవ ఫెలోషిప్ పొందాడు

అతను 1892 అక్టోబరు 28న కలకత్తా లో మరణించాడు.

## మూలాలు

## బాహ్య లంకెలు
* "Day, Rev. Lalbehari (1824–1894)" at *Banglapedia*
* "From Krishna Pal to Lal Behari Dey: Indian Builders of the Church in India or Native Agency in Bengal 1800–1880" by Dr E.M. Jackson, University of Derby, at MultiFaithNet.org (archived 2006-12-10)

వర్గం:బెంగాల్ చరిత్ర
వర్గం:బెంగాల్ సాంస్కృతిక పునరుజ్జీవనం
వర్గం:1824 జననాలు
వర్గం:1892 మరణాలు
ప్రతాప్ చంద్ర ముజుందార్

**ప్రతాప్ చంద్ర ముజుందార్** (బెంగాళీ:প্রতাপ চন্দ্র মজুমদার) *Protap Chunder Mozoomdar*) (1840-1905) హిందూ సంస్కరణా ఉద్యమమైన బ్రహ్మ సమాజము యొక్క సభ్యుడు, కేశవ చంద్ర సేన్ యొక్క అనుయాయి. ఈయన యేసుక్రీస్తు యొక్క బోధనలలో ప్రాచ్య దర్శనాల ప్రభావంపై పరిశోధనలకుగాను ప్రసిద్ధుడైనాడు. భారతదేశంలో హిందూ, క్రైస్తవ దర్శనాల మధ్య జరిగిన పరస్పర సంభాషణలకు ఈయన చక్కని ఉదాహరణ. ముజుందార్, *ఓరియంటల్ క్రైస్ట్* అనే గ్రంథాన్ని రచించాడు.

## జీవితం, చేసిన పనులు
కేశవ చంద్ర సేన్, ఆయన సహచరులు, నలుగురు బ్రహ్మ సమాజీయులు, బ్రహ్మ సమాజం యొక్క ఆదర్శాలకు, ప్రపంచంలోని ప్రముఖ దర్శనాలైన హిందూ, క్రైస్తవ, బౌద్ధ, ఇస్లాం దర్శనాలకున్న సంబంధాలను అధ్యయనం చేసి నివేదించాలని నిర్ణయించారు. హిందూ మతాన్ని పరిశీలించడానికి గురు గోవింద రేను, బౌద్ధ దర్శనానికి అఘోర నాథ్ గుప్తను, ఇస్లాం దర్శనానికి గిరీష్ చంద్ర సేన్‌ను పురమాయించారు. క్రైస్తవ దర్శనాన్ని పరిశీలించడానికి మజుందార్ నియమితుడయ్యాడు. ఈ అధ్యయన ఫలితంగా వెలువడిన *ఓరియంటల్ క్రైస్ట్* గ్రంథం 1869లో ప్రకటించబడింది. ఈ గ్రంథంపై పాశ్చాత్యంలో విస్తృతంగా చర్చలు జరిగాయి. తత్ఫలింగా మజుందార్, మాక్స్ ముల్లర్ల మధ్య క్రైస్తవ, హిందూ మతాల సంబంధాలపై ఉత్తరప్రత్యుత్తరాలు నడిచాయి. ఈ ఉత్తరప్రత్యుత్తరాలును మజుందార్ ప్రచురించినప్పుడు బ్రిటన్, భారతదేశం ఇరుదేశాల్లోనూ పెద్ద వివాదం లేచింది. మజుందార్ ఇప్పుడు తను క్రైస్తవుడినని బహిరంగంగా ఒప్పుకునేట్టు చేసేందుకు ముల్లర్ చేసిన ప్రయత్నాలను మజుందార్ తిరస్కరించాడు. క్రైస్తవుడనే ముద్ర తనకు యేసుక్రీస్తు పట్ల ఉన్న సదభిప్రాయానికి సరైన రీతిలో అద్దంపట్టదని తిరస్కరించాడు. మజుందార్ యేసును త్యాగనిరతికి ప్రతీకగా గుర్తించి, యేసు యొక్క చర్యలను, దైవాంశిక ప్రకటనను బ్రహ్మసమాజపు తత్త్వాలకు అనుగుణంగా వివరించాడు. తనవంతుగా ముల్లర్, క్రైస్తవులు బ్రహ్మసమాజీయుల నుండి నేర్చుకొని, సాంప్రదాయక క్రైస్తవ భావనైన పాప ప్రాయశ్చిత్తానికి తిలోదాలకిలివ్వాలని సూచించాడు.

## మూలాలు

వర్గం:బెంగాల్ చరిత్ర
వర్గం:బెంగాల్ సాంస్కృతిక పునరుజ్జీవనం
జగదానంద రాయ్

thumb|జగదానంద రాయ్
**జగదానంద రాయ్** () 19వ శతాబ్దపు ప్రముఖ బెంగాళీ సైన్స్ ఫిక్షన్ రచయిత. ఆయన 1857లో వ్రాసిన శుక్ర భ్రమణ్ (బృహస్పతి గ్రహానికి ప్రయాణం) 22 ఏళ్ల తర్వాత 1879లో ప్రచురించాడు. ఈ కథ సాహితీ చరిత్రకారుల ఆసక్తిని చూరగొన్నది. కథలో ఇతర గ్రహాలకు గ్రహాంతర ప్రయాణాన్ని వర్ణిస్తుంది. ఇందులో యురేనస్ గ్రహంలో నివసించే గ్రహాంతరవాసుల వర్ణనకు ఆధునిక పరిణామ సిద్ధాంతానికి పోలిన సిద్ధాంతాన్ని జగదానంద రాయ్ ఉపయోగించాడు. "*అవి చాలామటుకు మన వానరాలను పోలి ఉన్నాయి. వాటి [[శరీరం]] దట్టమైన నల్లని [[వెంట్రుకలు|వెంట్రుకల]]తో నిండి ఉన్నది. వాటి తలలు శరీర పరిమాణానికి పెద్దవిగా ఉన్నవి. [[కాళ్ళు]] [[చేతులు|చేతుల]]కు పొడువాటి గోళ్లతో పూర్తి నగ్నంగా ఉన్నాయి" అని గ్రహాంతవాసులను వర్ణించాడు. ఈ కథ హె.జి.వెల్స్ బుధ గ్రహవాసులను వర్ణించిన నవల "ది వార్ ఆఫ్ ద వరల్డ్స్" కంటే ఒక దశాబ్దం ముందే ప్రచురించబడి ఉండటం విశేషం.*

## మూలాలు
*Debjani Sengupta (2003), Sadhanbabu’s Friends: Science Fiction in Bengal from 1882-1961

వర్గం:బెంగాళీ రచయితలు
వర్గం:బెంగాల్ చరిత్ర
వర్గం:బెంగాల్ సాంస్కృతిక పునరుజ్జీవనం
బబృవాహన(1942 సినిమా)

**బబ్రువాహన**  1942 లో  విడుదలలైన   తెలుగు చలన చిత్రం.  ఆర్.ఎస్.పిక్చర్స్ పతాకం కింద నిర్మించిన ఈ సినిమాకు  రఘుపతి సూర్య ప్రకాష్ దర్శకత్వం వహించాడు. ఈ సినిమాలో   ఇందిరాదేవి, సదాశివరావు, కోవెలపాటి సూర్య ప్రకాశరావు లు ప్రధాన పాత్రలలో  నటించారు.
## తారాగణం

* కోవెలపాటి సూర్య ప్రకాశరావు 
* ఇందిరాదేవి,
* సదాశివరావు,
* వాలి సుబ్బారావు,
* సుమతి

## సాంకేతిక వర్గం

* దర్శకుడు: రఘుపతి సూర్య ప్రకాష్ 
* విడుదల:1942.

## మూలాలు

## బాహ్య లంకెలు

* 
* https://ghantasalagalamrutamu.blogspot.com/2014/05/1942_17.html
వర్గం:మహాభారతం ఆధారంగా నిర్మించబడిన సినిమాలు
కోవెలమూడి సూర్యప్రకాశరావు

**కోవెలమూడి సూర్యప్రకాశరావు** (1914 - 1996) తెలుగు సినిమా దర్శక నిర్మాతలలో ఒకడు. రఘుపతి వెంకయ్య అవార్డు గ్రహీత. ఈయన కుమారుడు కె. రాఘవేంద్రరావు కూడా దర్శక నిర్మాత అయ్యాడు.

## తొలి జీవితం
సూర్యప్రకాశరావు 1914వ సంవత్సరం కృష్ణా జిల్లాకు చెందిన కోలవెన్నులో జన్మించాడు. ప్రాథమిక విద్యాభ్యాసము ముగించుకొని ప్రకాశరావు కొన్నాళ్ళు భీమా ఏజెంటుగాను, ఒక బంగారు నగల దుకాణములోను ఉద్యోగం చేశాడు. భారతీయ ప్రజా నాటక సంఘము యొక్క తెలుగు విభాగమైన ప్రజానాట్యమండలితో ప్రకాశరావు పనిచేసేవాడు. 

## సినీరంగ ప్రవేశం
ప్రకాశరావు సినీజీవితాన్ని నటునిగా 1941లో గూడవల్లి రామబ్రహ్మం తీసిన అపవాదు సినిమాతోనూ, 1940లో నిర్మించినా 1942లో విడుదలైన పత్ని సినిమాతోనూ ప్రారంభించాడు. పత్ని సినిమాలో ఈయన కోవలన్ పాత్ర పోషించాడు. ఈయన 1942లో ఆర్.ఎస్.ప్రకాశ్ తీసిన బభ్రువాహన సినిమాలో కూడా నటించాడు. 
1948లో ద్రోహి సినిమాతో సినీ నిర్మాణములో అడుగుపెట్టాడు. ఇందులో నాయకుని పాత్రకూడా ప్రకాశరావే పోషించాడు.నాయకిగా జి.వరలక్ష్మీ గారు నటించారు. స్వతంత్ర పిక్చర్స్ పతాకముపై విడుదలై విజవంతమైన ఈ సినిమాకు ఎల్వీ ప్రసాద్ దర్శకత్వం వహించాడు. ఆ తరువాత 1949లో పతాకము పేరు ప్రకాశ్ ప్రొడక్షన్స్‌గా మార్చి మొదటిరాత్రి, దీక్ష వంటి సినిమాలకు నిర్మించి దర్శకత్వం తానే వహించాడు. దాని తర్వాత ప్రకాశ్ ప్రొడక్షన్స్‌ను ఒక స్టూడియోగా అభివృద్ధి పరచి ప్రకాశ్ స్టూడియోస్‌గా నామకరణం చేశాడు.

1950లో ఈయన తీసిన సినిమాలు చాలామటుకు మెలోడ్రామాలు. ఆ తరువాత కాలములో ప్రేమనగర్ వంటి సైకలాజికల్ ఫాంటసీలను తీశాడు. ఈయన దర్శకత్వం వహించిన ప్రేమనగర్ సినిమా పెద్ద విజయం సాధించింది.

ఈయన పుట్టన్న కణగాళ్ తీసిన *నగర హావు* (1972) అనే కన్నడ ప్రేమకథా చిత్రాన్ని తెలుగులో కోడెనాగుగా పునర్నిర్మించాడు. 1970వ దశకంలో కన్నడ సినిమాలు కూడా తీశాడు.

## కుటుంబం
ఈయన కొడుకు కె.రాఘవేంద్రరావు అత్యంత విజయవంతమైన కమర్షియల్ చిత్రాలను నిర్మించి తెలుగు చలనచిత్రరంగములో బాగా పేరుతెచ్చుకున్నాడు. మనవడు, కె.ఎస్.ప్రకాశ్ తెలుగు చిత్రరంగములో పేరొందిన ఛాయాగ్రాహకుడు. ఈయన అన్న కుమారుడు కె. బాపయ్య కూడా ప్రసిద్ధి పొందిన సినిమా దర్శకులు. ప్రముఖ సినీ నటి జి, వరలక్ష్మి గారు వీరి రెండవ భార్య

## పురస్కారాలు
1995 సంవత్సరంలో ఆంధ్రప్రదేశ్ ప్రభుత్వం ఈయనకు రఘుపతి వెంకయ్య అవార్డు ఇచ్చి సత్కరించింది.

## మరణం
ప్రకాశరావు గారు 1996 సంవత్సరంలో మరణించాడు.

## చిత్ర సమాహారం
### నటించిన సినిమాలు
# అపవాదు (1941)
# పత్ని (1942)
# బభ్రువాహన (1942)
# ద్రోహి (1948) --> కథానాయకుడిగా
# ప్రేమనగర్ (1971) --> చిన్న పాత్రలో

### నిర్మించిన సినిమాలు
# ద్రోహి (1948)
# మొదటిరాత్రి (1950)
# దీక్ష (1951)
# కన్నతల్లి (1953)
# బాలానందం (1954)
# అంతేకావాలి (1955)
# మేలుకొలుపు (1956)
# రేణుకాదేవి మహత్యం (1960)

### దర్శకత్వం వహించిన సినిమాలు
# మొదటిరాత్రి (1950)
# దీక్ష (1951)
# కన్నతల్లి (1953)
# బాలానందం (1954)
# అంతేకావాలి (1955)
# మేలుకొలుపు (1956)
# రేణుకాదేవిమాహాత్మ్యం (1960)
# స్త్రీజన్మ (1967)
# బందిపోటు దొంగలు (1968)
# భార్య (1968)
# విచిత్రకుటుంబం (1969)
# తాసిల్దారు గారి అమ్మాయి (1971)
# ప్రేమనగర్ (1971)
# ఇదాలోకం (1973)
# కోడెనాగు (1974)
# చీకటి వెలుగులు (1975)
# కొత్తనీరు (1982)

## మూలాలు
*ఐడిల్ బ్రెయిన్లో కోవెలమూడి సూర్యప్రకాశరావు బయోడేటా

## బయటి లింకులు
* 

వర్గం:తెలుగు సినిమా నటులు
వర్గం:తెలుగు సినిమా నిర్మాతలు
వర్గం:తెలుగు సినిమా దర్శకులు
వర్గం:1914 జననాలు
వర్గం:1996 మరణాలు
వర్గం:కృష్ణా జిల్లా సినిమా దర్శకులు
వర్గం:కృష్ణా జిల్లా సినిమా నిర్మాతలు
వర్గం:సినీ వారసత్వం గల తెలుగు సినిమా వ్యక్తులు
వర్గం:రఘుపతి వెంకయ్య పురస్కార గ్రహీతలు
పత్ని (సినిమా)

**పత్ని** సినిమా తమిళ గాథ అయిన **శిలప్పదికారం** ఆధారం చేసుకొని సారథీ పతాకం క్రింద తీసిన చారిత్రక సినిమా. పూంపుహార్లో జరిగిన కోవలన్ - కణ్ణగి కథను గూడవల్లి రామబ్రహ్మం అపూర్వమైన కళాఖండంగా తీర్చిదిద్దారు. ఈ చిత్రంలోని ప్రతి సన్నివేశం ఒక అపురూప చిత్రం అని విమర్శకులు కొనియాడారు. కళా దర్శకుడు వాలి చిత్రకళా నైపుణ్యం దానిని వన్నె తెచ్చింది. 

గూడవల్లి రామబ్రహ్మం దర్శకత్వంలో సారధి స్టూడియోస్ పతాకంపై నిర్మించిన ఈ చిత్రంలో సురభి కమలాబాయి, ఋష్యేంద్రమణి కొచ్చర్ల్లకోట సత్యనారాయణ  నటించిన ఈ చిత్రానికి సంగీతం కొప్పరపు సుబ్బారావు అందించారు. 

## తారాగణం
సురభి కమలాబాయి 

కొచ్చెర్లకోట సత్యనారాయణ 

ఋష్యేంద్రమణి 

కె.ఎస్.ప్రకాశరావు 

వంగర   

## సాంకేతిక వర్గం
దర్శకుడు: గూడవల్లి రామబ్రహ్మం 

సంగీతం: కొప్పరపు సుబ్బారావు 

గీత రచయిత: తాపీ ధర్మారావు 

గాయనీ గాయకులు: హైమావతి, సురభి కమలాబాయి, కె ఎస్.ప్రకాశరావు, ఋష్యేంద్రమణి, అన్నపూర్ణ, కమల 

నిర్మాత: గూడవల్లి రామబ్రహ్మం 

నిర్మాణ సంస్థ: సరస్వతి టాకీస్ 

విడుదల:17:03:1942.

## సంక్షిప్త చిత్రకథ
రాజకొలువులో పనిచేసే కోవలన్ రాజనర్తకి ప్రేమలో పడతాడు. అతని మీద రాజుగారి ధనాగారం నుంచి ఒక హారం దొంగిలించినట్లు అభియోగం పడుతుంది. అయితే అతని భార్య కన్నగి హారం తనదేనని ఋజువు చేస్తుంది. ఇంతలోపలే అతనికి మరణశిక్ష అమలవుతుంది. నిర్దోషి అయిన తన భర్తను తనకివ్వమని రాజును నిలదీస్తుంది కన్నగి. ఆగ్రహించిన కన్నగి పాతివ్రత్య మహిమతో మధుర పట్టణం సర్వనాశనమవుతుంది. 

## పాటల జాబితా
1.ఏమి పూజలను చేసితినో ఈ మహితానందము కలిగే, రచన: తాపీ ధర్మారావు, గానం.హైమావతి  

2.కర్మ దాటవశమా నరుడా ధనికుడు తృటిలో బికారికాడా, రచన: తాపీ ధర్మారావు, గానం.సురభి కమలాబాయి   

3.వలపు తెలియవలదా కాలు నిలుపవు కమలా, రచన: తాపీ ధర్మారావు, గానం.హైమావతి, కె.ఎస్.ప్రకాశరావు   

4.హా విధి తగునా ఈ పరిశోధనా....చారెడు నీరు,రచన: తాపీ ధర్మారావు, గానం.ఋష్యేంద్రమణి   

5.అదిగో అదిగో పతి రాక పదవే పదవే ముదమున, రచన: తాపీ ధర్మారావు, గానం.ఋష్యేంద్రమణి   

6.ఆనందమే లేదా ప్రకృతి యందము పరికించుటలో, రచన: తాపీ ధర్మారావు, గానం.అన్నపూర్ణ   

7.ఇంద్రవో విశ్వతస్పరిహవా మహేజన్యాబ్(శ్లోకం)   

8.గోవులన్ని బతికే కొండను గున్నమామిడి  చెట్టుమీద, రచన: తాపీ ధర్మారావు, గానం.కమల   

9.చిరునగవేది చూపవా నాథా సరస హృదయము, రచన: తాపీ ధర్మారావు, గానం.హైమావతి    

10.చిరునవ్వు మోముతో చెలువొందు నాసామి, రచన: తాపీ ధర్మారావు, గానం.    

11.తెలియజాలరేలా వీరికి తెలుపజాలనేలా, రచన: తాపీ ధర్మారావు, గానం.ఋష్యేంద్రమణి     

12.నాకేలా నాకేలా ఆ ఇంద్రుని పూజలు స్త్రీకేలా, రచన: తాపీ ధర్మారావు, గానం.ఋష్యేంద్రమణి     

13.నన్ను గొల్చెదుగా నిను పూజించేదగా నీకే పార్ధన, రచన: తాపీ ధర్మారావు, గానం.ఋష్యేంద్రమణి     

14.మా సామి ఇందురుడా మాదేవ ఇందురుడా, రచన: తాపీ ధర్మారావు, గానం.బృందం     

15.మాధవిని పున్నాగమెంతో మన్ననల పెండ్లాడ వచ్చెను, రచన: తాపీ ధర్మారావు, గానం.సురభి కమలాబాయి.    

## మూలాలు
* శ్రీ గూడవల్లి రామబ్రహ్మం, డాక్టర్ పాటిబండ్ల దక్షిణామూర్తి, శ్రీ గాయత్రి ప్రింటర్స్, తెనాలి, 2004.
* నాటి 101 చిత్రాలు, ఎస్.వి.రామారావు, కిన్నెర పబ్లికేషన్స్, హైదరాబాదు, 2006. 
* ఘంటసాల గళామృతము, కొల్లూరి భాస్కరరావు బ్లాగ్.

## బయటి లింకులు
*ఐ.ఎమ్.డి.బి.లో పత్ని సినిమా పేజీ.

వర్గం:గూడవల్లి రామబ్రహ్మం దర్శకత్వం వహించిన సినిమాలు
వర్గం:ఋష్యేంద్రమణి నటించిన సినిమాలు
జగదీశ్ చంద్ర బోస్

**జగదీష్ చంద్ర బోస్** (1858 నవంబర్ 30 – 1937 నవంబర్ 23) భారతదేశానికి చెందిన ప్రముఖ శాస్త్రవేత్త. ఇతడు రేడియో, మైక్రోవేవ్ ఆప్టిక్స్ తో వృక్షశాస్త్రంలో గణనీయమైన ఫలితాల్ని సాధించారు. ఇతన్ని రేడియో విజ్ఞానంలో పితామహునిగా పేర్కొంటారు. ఇతడు భారతదేశం నుండి 1904 సంవత్సరంలో అమెరికా దేశపు పేటెంట్ హక్కులు పొందిన మొట్టమొదటి వ్యక్తి.

## జీవితం
ఆంగ్లేయుల సామ్రాజ్యంలోని బెంగాల్ ప్రావిన్సులో జన్మించిన బోసు కలకత్తా లోని సెయింట్ జేవియర్ కళాశాల నుంచి డిగ్రీ పుచ్చుకున్నాడు. తరువాత ఆయన వైద్య విద్య కోసం లండన్ వెళ్ళాడు. కానీ ఆరోగ్య సమస్యల వలన చదువును కొనపోయాడు. తిరిగి భారతదేశానికి వచ్చి కోల్‌కత లోని ప్రెసిడెన్సీ కళాశాలలో భౌతిక శాస్త్ర ఆచార్యుడిగా చేరాడు. అక్కడ జాతి వివక్ష రాజ్యమేలుతున్నా, చాలినన్ని నిధులు, సరైన సౌకర్యాలు లేకపోయినా తన పరిశోధనను కొనసాగించాడు.

పరిశోధనలు(Investigations):

జగదీష్ చంద్ర బోస్ వైర్‌లెస్ సిగ్నలింగ్ పరిశోధనలో అద్భుతమైన ప్రగతిని సాధించాడు. రేడియో సిగ్నల్స్ ను గుర్తించడానికి అర్థవాహక జంక్షన్ లను మొట్టమొదటి సారిగా వాడింది బోసే. కానీ తన పరిశోధనలను వ్యాపారాత్మక ప్రయోజనాలకు వాడుకోకుండా తన పరిశోధనల ఆధారంగా ఇతర శాస్త్రవేత్తల మరిన్ని ఆవిష్కరణలకు దారి తీయాలనే ఉద్దేశంతో బహిర్గతం చేశాడు.

## ఆవిష్కరణలు
### క్రెస్కోగ్రాఫ్ (ఆంగ్లం: Crescograph)

బోసు వృక్ష భౌతిక శాస్త్రంలో కొన్ని అద్భుతమైన ఆవిష్కరణలు చేశాడు. తాను రూపొందించిన పరికరం క్రెస్కోగ్రాఫ్ను ఉపయోగించి వివిధ రకాలైన పరిస్థితుల్లో మొక్కలు ఎలా స్పందిస్తాయో పరిశోధనాత్మకంగా నిరూపించాడు. తద్వారా జంతువుల, వృక్షాల కణజాలాలలో సమాంతర ఆవిష్కరణలు చేశాడు. అప్పట్లో తాను కనిపెట్టిన ఆవిష్కరణకు సన్నిహితుల ప్రోధ్బలంతో ఒక దానికి పేటెంట్ కోసం ఫైల్ చేసినప్పటికీ, ఆయనకు పేటెంట్లంటే ఏమాత్రం ఇష్టం ఉండేది కాదు. ఆయన చనిపోయిన 70 సంవత్సరాల తరువాత కూడా విజ్ఞాన శాస్త్రానికి ఆయన చేసిన సేవలను ఇప్పటికీ కొనియాడుతూనే ఉన్నాం.

### రేడియో తరంగాలు(Radio waves):

బోసు రేడియో, మైక్రోవేవ్ ఆప్టిక్స్ తో వృక్షశాస్త్రంలో గణనీయమైన ఫలితాల్ని సాధించారు. ఇతన్ని రేడియో విజ్ఞానంలో పితామహునిగా పేర్కొంటారు. ఇతడు భారతదేశం నుండి 1904 సంవత్సరంలో అమెరికా దేశపు పేటెంట్ హక్కులు పొందిన మొట్టమొదటి వ్యక్తి.

## మూలాలు

వర్గం:బెంగాల్ సాంస్కృతిక పునరుజ్జీవనం
వర్గం:భారతీయ శాస్త్రవేత్తలు
వర్గం:1858 జననాలు
వర్గం:1937 మరణాలు
వర్గం:భారత తపాలా బిళ్ళపై ఉన్న ప్రముఖులు
కాదంబినీ గంగూలీ

**కాదంబినీ గంగూలీ** (బెంగాళీ: কাদম্বিনী গাংগুলী ) (జననం: **కాదంబిని బసు**; 1861 – 1923 అక్టోబరు 3) బ్రిటీషు సామ్రాజ్యములో పట్టభద్రురాలైన తొట్టతొలి ఇద్దరు వనితలలో ఒకరు. కాగా, మరొకరు డెహ్రాడూన్ కు చెందిన చంద్రముఖి బసు. 1882లో కాదంబినీ గంగూలీ, చంద్రముఖి బసులు భారతదేశంలోని కలకత్తా విశ్వవిద్యాలయం నుండి ఉత్తీర్ణత సాధించారు. 1883లో విశ్వవిద్యాలయం కాన్వొకేషన్ సందర్భంగా వారి అధికారిక డిగ్రీలు అందజేశారు. కాదంబినీ గంగూలీ దక్షిణ ఆసియా నుండి పాశ్చాత్య వైద్యములో శిక్షణ పొందిన తొలి మహిళా వైద్యురాలు.

## జీవిత చరిత్ర
బ్రహ్మ సమాజ సంస్కర్త, బ్రజ కిషోర్ బాసు కుమార్తె అయిన కాదంబినీ బ్రిటీషు ఇండియాలోని బీహార్ రాష్ట్రపు భగల్‌పూర్‌లో జన్మించింది. వీరి కుటుంబం ప్రస్తుత బంగ్లాదేశ్‌లోని బరిసాల్ జిల్లాకు చెందిన చాంద్సీకి చెందినది. ఈమె తండ్రి భగల్‌పూర్‌ పాఠశాలలో ప్రధానోపాధ్యాయునిగా పనిచేసేవాడు. ఆయన అభయచరణ్ మల్లిక్‌తో కలిసి భగల్‌పూర్‌లో స్త్రీజనోద్దరణ ఉద్యమాన్ని ప్రారంభించాడు. వీరు 1863లో భారతదేశంలోనే తొట్టతొలి మహిళా సంస్థ అయిన భగల్‌పూర్‌ మహిళా సమితిని ప్రారంభించారు.

కాదంబినీ తన విద్యాభ్యాసాన్ని బంగ మహిళా విద్యాలయలో ప్రారంభించింది. జాన్ ఎలియట్ డ్రింక్ వాటర్ బెథూన్ స్థాపించిన బెథూన్ పాఠశాలలో ఉండగా 1878లో ఈమె కలకత్తా విశ్వవిద్యాలయం ప్రవేశ పరీక్షలో ఉత్తీర్ణురాలైన తొలి మహిళగా చరిత్ర సృష్టించింది. ఈమె కృషికి గుర్తింపుగా బెథూన్ కళాశాల మొదటిసారిగా ఎఫ్.ఎ (ఫర్స్ట్ ఆర్ట్స్), ఆ తరువాత 1883లో గ్రాడ్యుయేట్ కోర్సులను ప్రవేశపెట్టింది. ఈమె, చంద్రముఖి బాసు బెథూన్ కళాశాలనుండి ఉత్తీర్ణులులైన తొలి విద్యార్థిని. తద్వారా మొత్తం దేశములోను, బ్రిటీషు సామ్రాజ్యములోను పట్టభద్రులైన తొలి మహిళగా గుర్తింపుపొందింది.

## మూలాలు

వర్గం:బెంగాల్ చరిత్ర
వర్గం:భారతీయ వైద్యులు
వర్గం:బెంగాలీ వ్యక్తులు
వర్గం:బ్రహ్మసమాజం
వర్గం:బెంగాల్ సాంస్కృతిక పునరుజ్జీవనం
వర్గం:1861 జననాలు
వర్గం:1923 మరణాలు
భూకైలాస్

* భూకైలాస్ (1940 సినిమా)
* భూకైలాస్ (1958 సినిమా)‌
* భూకైలాస్ (2007 సినిమా)‌
బాలనాగమ్మ (శాంతా 1942 సినిమా)

*ఇదేపేరుతో వచ్చిన మూడు సినిమాల కోసం [[బాలనాగమ్మ]] పేజీ చూడండి.*
**శాంతా బాలనాగమ్మ** 1942 నవంబర్ 21 న విడుదలైన తెలుగు చలన చిత్రం. శాంతా వసుంధర ఫిలింస్ పతాకంపై ఎస్ వి.ఎస్.రామారావు స్వీయ దర్శకత్వంలో తెరకెక్కిన ఈ చిత్రంలో మంజులూరి కృష్ణారావు, ఎస్ వరలక్ష్మి, ఎస్ రాజేశ్వరరావు ముఖ్యపాత్రలు పోషించారు.సంగీతం ఎస్.రాజేశ్వరరావు అందించారు.

## తారాగణం

* ఎం.కృష్ణారావు
* ఎస్.వరలక్ష్మి
* ఎస్.రాజేశ్వరరావు
* చలం
* కుమారి

## సాంకేతిక వర్గం

* దర్శకుడు: ఎస్.వి.ఎస్.రామారావు
* నిర్మాత: ఎస్.వి.ఎస్.రామారావు
* నిర్మాణ సంస్థ: శాంతా వసుంధర ఫిలింస్
* సంగీతం: ఎస్.రాజేశ్వరరావు
* గీత రచయిత:సముద్రాల రాఘవాచార్య
* గానం: ఎస్.వరలక్ష్మి, ఎస్.రాజేశ్వరరావు, చలం, పరబ్రహ్మ శాస్త్రి
* విడుదల:21:11:1942 .

## పాటల జాబితా

# ప్రియజనని వరదాయి దేవీ జయ, గానం.ఎస్ రాజేశ్వరరావు
# సుఖదాయి సుఖదాయి  మృదుమధుర ప్రణయ, గానం.ఎస్.రాజేశ్వరరావు, ఎస్.వరలక్ష్మి
# హాయిగనీ ఏమౌనూ ఏమో ఏమో ఏమో స్వప్నాలే, గానం.ఎస్.రాజేశ్వరరావు
# ఓ సుందర సుకుమారా నా అందపు చెలికాడా ,
# గోకులబాలా ఓ వనమాలి చేకొన రావాలా ,
# జ్ఞాన బ్రహ్మానంద యోగి జన్మకర్మల నెడబాపే,
# నిదురపో నాతండ్రి నిదురపోవయ్య నిదురపో, గానo. చలం బృందం
# రాగలవోయి రాజకుమారా జయమగుగా,
# రావే సఖీ రాజ తనయ పెండ్లి చూడగా, .
# రేపేమి రాగలదో ఎవ్వరికెరుకా ఈపాడు తనువుకి మమతా,
# సాహసమే బలమా మానవబలమే, గానం.ఎస్.రాజేశ్వరరావు
# సిన్నోడా మేలైనదీ కులం గుంజరా తెల్లగా మెల్లగా, గానం.పరమేశ్వర శాస్త్రి బృందం
# సుమనోవిలాసా హాసా శోభామయా సువసంత, గానం.ఎస్.రాజేశ్వరరావు
# హే ప్రభో జీవన ప్రభా లోకేశా కరుణామయా కృపగని, గానం.ఎస్.రాజేశ్వరరావు
# హే సుజనావన శౌరీ వన్నెల సుదర్శనదారి , గానం.చలం
# మాయల ఫకీరు హంతకుని మాయకులోనై , (పద్యం), గానం.ఎస్.రాజేశ్వరరావు
# నా జననీ బాలనాగమ్మ పూజనీయ ,(పద్యం), గానం.ఎస్.రాజేశ్వరరావు
# అమ్మ వరాల కొమ్మ ముగ్గురమ్మల మించిన,(పద్యం).

## మూలాలు
బాలనాగమ్మ (అయోమయనివృత్తి)

ఈ పేరుకు దగ్గరగా ఉన్న వ్యాసాల లింకులు

* బాలనాగమ్మ (జెమిని 1942 సినిమా) - జెమిని వారి సినిమా
* బాలనాగమ్మ (శాంతా 1942 సినిమా) - వసుంధర వారి సినిమా
* బాలనాగమ్మ (1959 సినిమా) - ఎన్.టీ.ఆర్. కథానాయకుడిగా నటించిన సినిమా
* నాయకురాలు నాగమ్మ - పల్నాటి యుద్ధంలో బ్రహ్మ నాయుడుతో పాటు కీలకపాత్రలు వహించినవారిలో ఆమె ఒకరు
తాసిల్దార్ (సినిమా)

**తాసిల్దార్** 1944 సంవత్సరంలో విడుదలై ఆర్థికంగా ఘన విజయం సాధించిన తెలుగు సినిమా. దీనిని జగదీష్ పతాకంపై దర్శకుడు వై.వి.రావు నిర్మించాడు. బలిజేపల్లి లక్ష్మీకాంతం, కమల కొట్నిస్, పి.భానుమతి, చదలవాడ నారాయణరావు మొదలగు వారు నటించిన ఈ చిత్రానికి సంగీతం, హెచ్. ఆర్. పద్మనాభ శాస్త్రి సమకూర్చారు.

## సంక్షిప్త చిత్రకథ
హీరో నరసయ్య ఒక తహసీల్దారు (నారాయణరావు). సామాన్య కుటుంబానికి చెందిన కమల (భానుమతి) ని పెళ్ళిచేసుకుంటాడు. ఆమె ఫ్యాషన్లకు, ఇంగ్లీషు భాషకు దూరం. లేనిపోని ఆడంబరాలకు పోయే తాసిల్దార్ తన పేరు తారాలేగా మార్చుకొని పాశ్చాత్య నాగరికతతో ప్రభావితమైన రజని (కమలా కోట్నిస్) పట్ల ఆకర్షితుడౌతాడు. ఒక ఫంక్షన్ లో కమల మన సాంప్రదాయం ప్రకారం ప్రవర్తించడంతో నవ్వుల పాలైన తాసిల్దార్ రజనిని రెండో భార్యగా ఇంటికి తీసుకొస్తాడు. అక్కడినుండి ఇద్దరు భార్యల మధ్య ఘర్షణ మొదలౌతుంది. డబ్బుపట్ల మోజుతో హీరో పంచన చేరిన రజనివల్ల తాసిల్దార్ ప్రభుత్వపరమైన చిక్కుల్లో పడతాడు. తర్వాత కామేశం (వై.వి.రావు) అనే స్నేహితుని హితబోధతో కళ్ళు తెరిచి పొరపాటును గ్రహించిన తాసిల్దార్ భార్య విలువను గుర్తిస్తాడు. 

## తారాగణం

* చదలవాడ నారాయణరావు 
* పాలువాయి భానుమతి 
* కమల కొట్నీస్ 
* డి.హేమలత దేవి 
* బలిజేపల్లి లక్ష్మీకాంతం 
* బి.ఆర్.పంతులు 
* బెజవాడ రాజారత్నం 
* వై.వి.రావు 
* ఎం.ఎస్.రామారావు 
* త్రిపుర సుందరి 

## సాంకేతిక వర్గం

* దర్శకుడు:యరగుడిపాటి వరదారావు 
* కధ, నిర్మాత: వై.వి.రావు 
* గీత రచయితలు: నండూరి సుబ్బారావు , బలిజేపల్లి లక్ష్మీకాంతం 
* మాటలు: బలిజేపల్లి లక్ష్మీకాంతం 
* గాయనీ గాయకులు: కె.జమునారాణి, ఎం.ఎస్.రామారావు, పి.భానుమతి, కమలా కోట్నీస్ 
* సంగీతం: హెచ్.ఆర్.పద్మనాభ శాస్త్రి 
* ఛాయా గ్రహణం: పురుషోత్తం  
* నిర్మాణ సంస్థ: జగదీష్ ఫిలింస్ 
* విడుదల:14:12:1944

## పాటలు
# అహా ఏమందునే చినవదినా నీ నిక్కు నీ టెక్కు - కె. జమునారాణి
# ఈ రేయి నన్నొలనేరవా రాజా యెన్నెలల సొగసంతా (యెంకి పాట) - ఎం. ఎస్. రామారావు
# మావారు తాసిల్దార్ కొదువలు తీరె కోరికలూరె - పి.భానుమతి
# ప్రేమలీలా మోహనకలశి చేకొనుమా కలశి - ఎం. ఎస్. రామారావు 
# చిన్నారి చిలుకవే నా గౌరి అల్లారు  బంగారు గౌరి -       - పి.భానుమతి, ఎం.ఎస్.రామారావు 
# పట్నం పోయి నీకు నేను పట్టుచీర తెస్తినే కట్టుకుంటే- పి.భానుమతి 
# భారతీయ గృహనారి ఆహా పరమ ధర్మ సహచారి- పి.భానుమతి 
# సుఖదాయి సదారేయీ పున్నమి వెన్నెల హాయి - ఎం.ఎస్.రామారావు, కమలా కొట్నీస్ 
# వగపేల విధి గతికి  జీవా స్వప్న కథాగతి కదా- 
# వలదే వలదే  ఓ మనసా  తాలిమి కోల్పోవలదే- 
# ఆనందమానందమే మహానందమానందమే - పి.భానుమతి, ఎం.ఎస్.రామారావు.

## మూలాలు
*నాటి 101 చిత్రాలు, ఎస్.వి.రామారావు, కిన్నెర పబ్లికేషన్స్, హైదరాబాదు, 2006. 
*ఘంటసాల గళామృతము, కొల్లూరి భాస్కరరావు బ్లాగ్.

## బయటి లింకులు
*ఐ.ఎమ్.డి.బి.లో తాసిల్దార్ పేజీ.
* రూపవాణిలో తాసిల్దారు సమీక్ష

left|150px

వర్గం:తెలుగు కుటుంబకథా సినిమాలు
వర్గం:భానుమతి నటించిన సినిమాలు
వర్గం:డి.హేమలతాదేవి నటించిన సినిమాలు
పాదుకా పట్టాభిషేకం (1945 సినిమా)

**పాదుకా పట్టాభిషేకం** శ్రీ రాజరాజేశ్వరి ఫిలిం కంపెనీ పతాకాన కె.బి. నాగభూషణం దర్శకత్వంలో 1945లో విడుదలైన తెలుగు చలనచిత్రం.
అద్దంకి, సి.ఎస్‌.ఆర్‌. ఆంజనేయులు, బందా కనకలింగేశ్వరరావు, కొచ్చర్లకోట, ప్రయాగ, పారుపల్లి సత్యనారాయణ, పారుపల్లి సుబ్బారావు, రఘురామయ్య, కన్నాంబ, పుష్పవల్లి, దాసరి కోటిరత్నం, శేషుమాంబ, చంద్రకళ, అన్నపూర్ణ , అంజనీబాయి ముఖ్యపాత్రలు పోషించిన ఈ చిత్రాన్ని 15-3-1945న విడుదల చేసారు.

శ్రీరాముని పట్టాభిషిక్తుడుని చేయాలనుకున్న తరుణంలో మంధర మాట విని కైక దశరథుని మూడు వరాలు అడగటం, వాటిలో రాముని వనవాసం, భరతుని పట్టాభిషేకం వంటివి కావడం, మొదటిది జరిగాక భరతుడు వచ్చి తల్లిని నిందించి అడవికి వెళ్ళి రాముని బతిమాలడం, రాముడు అంగీకరించక పోవడంతో పాదుకలు తీసుకుని సింహాసనం మీద వాటిని పెట్టి రాజ్యం చేయడం ఈ చిత్ర ఇతివృత్తం. 

ఈ చిత్రానికి మాటలు పానుగంటి నరసింహారావు, శ్రీరాముల సచ్చిదానంద శాస్త్రి, పాటలు బి.టి. నరసింహాచారి, ప్రయాగ ఛాయాగ్రహణం కమల్‌ ఘోష్‌ నిర్వహించారు. జెమినీ స్టూడియోలో ఈ చిత్రం షూటింగ్‌ జరిగింది.

## పాత్రలు
* సి.ఎస్.ఆర్.ఆంజనేయులు - రాముడు
* బందా కనకలింగేశ్వరరావు - భరతుడు
* పసుపులేటి కన్నాంబ - కైకేయి
* పెంటపాడు పుష్పవల్లి - సీత 
* అద్దంకి శ్రీరామమూర్తి - దశరథుడు
* పారుపల్లి సుబ్బారావు - గుహుడు
* దాసరి కోటిరత్నం - కౌసల్య
* కళ్యాణి - సుమిత్ర
* కొచ్చెర్లకోట - లక్ష్మణుడు
* ప్రయాగ - శతృఘ్నుడు
* తాడంకి శేషమాంబ - మందర
* ఆరణి - సుమంత్రుడు
* చంద్రకళ - ఊర్మిళ 

## సాంకేతిక వర్గం
దర్శకుడు: కడారు నాగభూషణం 

సంగీతం: సాలూరు రాజేశ్వరరావు 

కధ: పానుగంటి లక్ష్మీ నరసింహారావు 

సంభాషణలు: శ్రీరాముల సచ్చిదానంద శాస్త్రి 

గీత రచయిత: అద్దంకి శ్రీరామమూర్తి 

గాయనీ గాయకులు: దాసరి కోటిరత్నం, చిలకలపూడి సీతారామాంజనేయులు, పసుపులేటి కన్నాంబ, కల్యాణం రఘురామయ్య,పారుపల్లి సత్యనారాయణ, అద్దంకి శ్రీరామమూర్తి, బందా కనకలింగేశ్వరరావు, పుష్పవల్లి, కొచ్చర్లకోట సత్యనారాయణ 

ఛాయా గ్రహణం: కమల్ ఘోష్ 

కళ: శేఖర్ 

నిర్మాణ సంస్థలు:రాజరాజేశ్వరి ప్రొడక్షన్స్, జెమిని పిక్చర్స్ 

విడుదల :15:03:1945.

## పాటలు
ఈ చిత్రంలోని పాటల/పద్యాల వివరాలు:  

## బయటి లింకులు
*రూపవాణిలో సినిమా రివ్యూ

## మూలాలు

వర్గం:రామాయణం ఆధారంగా నిర్మించబడిన సినిమాలు
వర్గం:కన్నాంబ నటించిన సినిమాలు